Па-першае, можна сказаць, што такія людзі не прывязаны абавязкова да пэўнай нацыі. Мы цяпер бачым, як у тым жа далёкім Кітаі, у Кампучыі, дзе заўгодна ўзнікаюць і тыя ж факты, праявы, і тая ж псіхалогія. Не абавязкова ў такой форме азвярэння, якую мы разумеем як фашызм, нацызм нямецкі, германскі. Але, ва ўсякім разе, калі мы не будзем гаварыць, што і ў нас было падобнае, то, значыць, мы не выпрацавалі ў сваіх людзей дастатковага імунітэту супраць гэтага. Супраць таго, каб нейка машына, захапіўшы іх, змагла б з іх зрабіць уласныя вінцікі…